મેસર્સ દામજી ગાંગજી એન્ડ કાં નામે જંગલની પેદાશોનો હોલસેલ વેપાર શરૂ કર્યો. ફોરેસ્ટ કોન્ટ્રાક્ટ રાખી ધંધાના વિકાસની સાથે સને 1974માં સોલાપુર ખાતે પણ એક બ્રાન્ચ ખોલી. હેમરાજ સ્પેશ્યલ બીડીનૂં ઉત્પાદન શરૂ કરેલ ને નન્દુબાર જિલ્લામાં સારી માર્કેટ મેળવેલ. સાથે સાથે તેઓ સામાજિક સેવાની પ્રવૃત્તિઓમાં પણ સક્રિય રહેલા. આપણા સમાજના વડોદરા ભવન બનાવવા માટેની એક સમિતિ બની તેના પ્રમુખ પદે રહી મોટું યોગદાન આપેલ. નંદુરબારનગરની ગીરિવિહાર હાઉસીંગ સોસાયટી, સાર્વજનિક દવાખાનાની સમિતિમાં વાઇસ ચેરમેન બન્યા, ગુજરાત અંબાજી મંડળ (નંદુરબાર)ના ચેરમેન અને ટ્રસ્ટી, ગૌરક્ષા સાંજરાપોળના પ્રમુખ, ધી જનતા સહકારી બેન્ક લિ. (નંદુરબાર)ના ડાયરેક્ટર, શ્રી.ક.ગુ.ક્ષ.સમાજ પ્રાદેશિક સમિતિના પ્રમુખ, નંદુરબાર શાળા સુધારણા સમિતિના ચેરમેન પદે રહ્યા તેમજ મહાસભામાં ન્યાય પંચમાં પણ અમૂલ્ય સેવા ાપી પોતાની કોઠાસુઝથી માર્ગદશર્ન સાથે યોગદાન આપેલ. સમાજને ક્રેડિટ સોસાયટીઓ દ્વારા પગભર થવા માટે માર્ગદર્શન સાથે સહયોગ આપતાં વડોદરા વિસ્તારમાં પ્રથમ શરૂઆત કરતાં સમાજમાં આવી ઘણી સોસાયટીઓ અસ્તિત્વમાં ાવતાં સમાજને તેનો લાભ મળેલ છે.